RS กำไร Q2/58 วูบกว่า 40% หลังรายได้จากธุรกิจสื่อหดตัว
RS เผยกำไร Q2/58 วูบกว่า 40% หลังรายได้จากธุรกิจสื่อหดตัว ขณะที่งวดครึ่งปีแรกลดลงเกือบเท่าตัว
11 ส.ค. 2558

บริษัท อาร์เอส จำกัด (มหาชน) หรือ RS รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 42.22 ล้านบาท หรือมีกำไรสุทธิ 0.0421 บาทต่อหุ้น ลดลง 41.18% จากช่วงเดียวกันของปีก่อนที่มีกำไรสุทธิ 71.78 ล้านบาท หรือมีกำไรสุทธิ 0.0736 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 2.52 ล้านบาท หรือ 0.0025 บาทต่อหุ้น ลดลง 96.44% จากช่วงเดียวกันของปีก่อนที่มีกำไรสุทธิ 70.84 ล้านบาท หรือ 0.0736 บาทต่อหุ้น
 
ทั้งนี้ กำไรที่ลดลงในในไตรมาสดังกล่าวเนื่องจาก บริษัทมีรายได้จากธุรกิจสื่อลดลง โดยเฉพาะสื่อโทรทัศน์สาเหตุหลักมาจากในปีก่อนหน้าบริษัทได้รับลิขสิทธิ์ในการถ่ายทอดสดการแข่งขันฟุตบอลโลกครั้งที่ 20